May en Ramaphosa praat oor grondkwessie | Maroela Media
May en Ramaphosa praat oor grondkwessie
Theresa May, die Britse eerste minister, besoek die ID Mkhize Secondary School in Gugulethu as deel van haar besoek aan Suid-Afrika (Augustus 2018). Foto: Phandulwazi Jikelo/ANA
Theresa May, die Britse eerste minister, sal met pres. Cyril Rampahosa oor Suid-Afrika se grondhervormingsplanne gesels tydens haar dag lange besoek aan die Afrika-land.
May het sakeleiers van beide lande Dinsdagoggend in Kaapstad toegespreek en gesê die Verenigde Koninkryk ondersteun al vir 'n geruime tyd grondhervorming wat op 'n wettige en deursigtige manier gedoen word en wat deur 'n demokratiese proses daargestel is.
"Dit is 'n kwessie wat ek teenoor pres. Ramaphosa geopper en met hom bespreek het toe hy vroeër vanjaar in Londen was en ek sal later vandag weer met hom daaroor praat. Ek verwelkom wel die uitsprake wat hy reeds gemaak het dat grondhervorming benader sal word met die sosio-ekonomiese gevolge in gedagte," het May gesê.
Sy het bygevoeg dat daar reeds aansienlike belegging van die Verenigde Koninkryk (VK) in Suid-Afrika gesien kan word en dat daar wesenlike geleenthede vir die toekoms is. "Ek het 'n aansienlike sake-afvaardiging saam met my gebring wat oor 'n wye reeks sakebedrywighede strek – van finansiële dienste tot landbouprodukte, vervaardiging en infrastruktuur, asook tegnologiemaatskappye.
"Soos ek gesê het, ons kyk na die hele Afrika, want as mense wil belê, wil hulle seker maak dat hulle lande die soort stabiele aspek het waarna beleggers altyd soek," sê May.
May se besoek aan Suid-Afrika sal na verwagting grootliks fokus op hoe handelsverhoudinge geaffekteer sal word wanneer haar land binnekort die Europese Unie verlaat.
Dit is May se eerste besoek aan Afrika as eerste minister en sy sal ook Kenia en Nigerië as deel van haar Afrika-toer besoek. May se kantoor het die afgelope naweek gesê die toer is 'n unieke geleentheid "vir 'n werklike globale Brittanje om in aanloop tot Brexit te belê en saam met Afrika-nasies te werk ter wille van gedeelde voordele".
Brittanje grondhervorming Theresa May
Nedbank sê oor verbande ná onteiening
DA hof toe oor Trollip
Sy gaan hom geld gee om te HELP om teen wit boere te veg in die hof … die BRITTE Kan nie vertrou word nie . MAY allermins .. HOEKOM mag TRUMP niks se nie maar die tannie word met OPE ARMS IN SA ONTVANG? Maak maar jou somme .. hulle is hier om teen die wit boere te help baklei
Weet die Tante waarvan sy praat? Ek dink nie so
Gaan heuning smeer om die mondjie !!!nie die harde werklikheid praat nie
Theresa May moet die moeite doen en gaan kyk hoe lyk dit op die plase wat reeds oorgeneem is. Sy keur grondhervorming goed maar ken gladnie die aard van die mense aan wie dit toegeken word nie.
Miskien moet sy ons geskiedenis gaan naslaan, wat dingaan gedoen het. Mens vetrou niemand nie veral nie in suid afrika nie. Dit is maklik om iets te belowe as jy betaal word of geld kry maar om dit gestand te doen . Jammer may om jou teleur te stel nie hier nie.